
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση θέσης ΑΚΑΜ στην Καμπέρα της Αυστραλίας με παράλ¬ 
ληλη διαπίστευη χαι στο Ουέλιγκτον Νέας Ζηλανδίας. 1 

Χαρακτηρισμός ως ιστορικού διατηρητέου μνημείου της οικίας ιδ. 
Πολύχρονη Πολυχρονίδη, στα Καλλεργιανά Ροδωπού Κισσάμου 
Χανιών..;.... 2 

I 

ί 

Κύρυξη ζώνης προστασίας γύρω από το Βυζαντινό κτίσμα κοινότη¬ 
τας Ασπροβάλτας Ν. Θεσσαλονίκης. 3 

ί | ■ 

Συμπλήρωση της Ε4/4359/87 απόφασης του Υπουργού Εμπο¬ 
ρίου. Γ .. 4 

Υπαγωγή μόνιμου προσωπικού της Κοιν. Πενταμοδίου Ν. Ηρα¬ 
κλείου στις διατάξεις Α’ μέρους του Κώδικα Καταστάσεως Δη¬ 
μοτικών και Κοινοτικών Υπαλλήλων. ..._..ι . 5 

Τροποποίηση της παρ. 2 του άρθρου 16 του Κανονισμού Λειτουρ¬ 
γίας, Διοικήσεως και Παροχών του ΚΑΦ Λιμένος - Ξηράς Κό¬ 
ρινθου».'.. 6 

Δέσμευση πλεοναζόντων υδάτων πηγής ΠΑΛΙΑ ΒΡΥΣΗ Ν. Μεσση¬ 
νίας που βρίσκεται στα διοικητικά όρια της Κοινότητας Αμπελο¬ 
κήπων, για την κάλυψη των υδρευτικών αναγκών του συνδέσμου 


ΠΡΟΟΔΟΣ ΠΥΛΙΑΣ. 7 

Υπαγωγή προσωπικού της Κοινότητας Βασιλιτσίου Ν. Μεσσηνίας 
στις διατάξεις Α' μέρους του Ν. 1188/81. 8 

Σύσταση αμιγούς δημοτικής επιχείρησης τεχνικών έργων του Δή¬ 
μου Καλλιθές Ν. Πειραιά. 9 

Αύξηση μετοχικού κεφαλαίου Δημοτικής Επιχείρησης Πολιτιστικής 
Ανάπτυξης Δήμου Καλλιθέας.10 


Αριθ. 167/16/17116 Σ.1095 (1) 

Σύσταση θέσης ΑΚΑΜ στην Καμπέρα της Αυστραλίας με παράλληλη 
διαπίστευη και στο Ουέλιγκτον Νέας Ζηλανδίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 5 παραγρ. 10 του Νόμου 660/77 «Περί Υπουργείου 
Εθνικής Άμυνας. 

β. Την αριθ. Υ. 1140/1051173/1390/10.7.90 ΦΕΚ 420/Β/90 
απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών». · 

γ) Την υπ’ αριθ. 4 Γνωμάτευση της 19ης/1990 συνεδριάσεως του 
Συμβουλίου Αρχηγών Γ ενικών Επιτελείων (ΣΑΓΕ), αποφασίζουμε τη 
σύσταση θέσης ΑΚΑΜ στην Καμπέρα της Αυστραλίας με παράλληλη 
διαπίστευη και στο Ουέλιγκτον Νέας Ζηλανδίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Αυγούστου 1990 

ΟΙ ΥΠΟΥΡΓΟΙ 

ΕΘΝ. ΑΜΥΝΑΣ ΕΞΩΤΕΡΙΚΩΝ 

ΙΩΑΝ. ΒΑΡΒΙΤΣΙΩΤΗΣ ΑΝΤΩΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝ. ΔΕΛΗΜΗΤΣΟΣ 
-♦- 

Αριθ. ΥΠΠΟ/ΑΡΧ/Β1/Φ38/27740/653 (2) 

Χαρακτηρισμός ως ιστορικού διατηρητέου μνημείου της οικίας ιδ. Πο¬ 
λύχρονη Πολυχρονίδη, στα Καλλεργιανά Ροδωπού Κισσάμου Χα¬ 
νιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ/Β/22.6.90) 
για «Μεταβίβαση αρμοδιοτήτων Υπουργού και διακαιώματος υπογρα¬ 
φής «Με Εντολή Υπουργού» στον Ειδικό Γραμματέα του Διοικητικού 
Τομέα Πολιτιστικής Κληρονομιάς του ΥΠ.ΠΟ». 

2. Τις διατάξεις του Κ.Ν. 5351/32 «Περί Αρχ/των» (άρθρο 52). 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


3.Γνωμοδότηση του Τοπικού Συμβουλίου Μνημείων Δυτ. Κρήτης, 
όπως αυτή διατυπώθηκε στην αριθμ. 1/25.4.90 Συνεδρία του, αποφα¬ 
σίζουμε: 

Χαρακτηρίζουμε ως ιστορικό διατητητέο μνημείο την οικία ιδιοκτη¬ 
σίας Πολύχρονη Πολυχρονίδη στα Καλλεργιανά Ροδωπού Κισσάμου 
Χανιών, επειδή αποτελεί χαρακτηριστικό δείγμα της τοπικής αρχιτε¬ 
κτονικής των χρόνων της ύστερης Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Αυγούστου 1990 

Με εντολή Υπουργού 

Ο Ειδικός Γραμματέας 
Α.ΗΛ1ΑΔΑΚΗΣ 


Αριθ. ΤΠΠΟ/ΑΡΧ/Β1/Φ34/30343/718 (3) 

Κύρυξη ζώνης προστασίας γύρω από το Βυζαντινό κτίσμα κοινότητας 
Ασπροβάλτας Ν. Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ377/Β/ 


21.6.90) «Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων. 

3. Την κήρυξη του βυζαντινού κτίσματος της Κοινότητας Ασπροβάλ¬ 
τας (ΦΕΚ 635/Β/30.9.69). 

4. Τη γνωμοδότηση του Τοπικού Συμβουλίου Μνημείων Κεντρικής 

και Δυτικής Μακεδονίας, όπως διατυπώθηκε στην υπ’ αριθμ. 154/ 
26.6.90 Συνεδρία του, αποφασίζουμε: 

Κηρύσσεται ζώνη προστασίας πλάτους 15 μ. γύρω από το κηρυγ¬ 
μένο διατηρητέο βυζαντινό κτίσμα που βρίσκεται στη θέση «Καλέδες» 
της Κοινότητας Ασπροβάλτας του νομού Θεσσαλονίκης, το οποίο πιθα¬ 
νόν ταυτίζεται με το γνωστό στις πηγές «Ξενοδοχείο της Μονής Πετριτ- 
ζονιτίσσης», του 11ου αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 16 Αυγούστου 1990 


Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε3/4606/Φ40 (4) 

Συμπλήρωση της Ε4/4359/87 απόφασης του Υπουργού Εμπορίου. 

Ο ΑΝΑΠΛ. ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 936/79 «Περί τροποποιήσεως και συμπλη- 
ρώσεως των περί Εξωτερικού Εμπορίου διατάξεων». 

2. Τις διατάξεις του Κ.Ν. 1558/85 «Περί Κυβερνήσεως και Κυβερ¬ 
νητικών Οργάνων». 

3. Τις διατάξεις του Π.Δ. 397/88 «Περί Οργανισμού του Υπουρ¬ 
γείου Εμπορίου». 

4. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων. 

5. Την αριθ. Ε4/4359/15.6.87 απόφαση του Υπουργού Εμπορίου. 

6. Το αριθμ. Φ.973/5535/26.6.90 έγγραφο του Γενικού Επιτε¬ 
λείου Αεροπορίας - Εθνική Μετεωρολογική Υπηρεσία. 

7. Την υπ’ αρ. Υ 1060/90 απόφαση του Πρωθυπουργού περί καθο¬ 
ρισμού αρμοδιοτήτων του Αναπληρωτή Υπουργού Σ. Χατζηγάκη, απο¬ 
φασίζουμε: 

Την συμπλήρωση της αριθμ. Ε4/43 59/87 απόφασής μας «εξα- 
γωγή χωρίς συν/κές διατυπώσεις, μεταφόρτωση, επανεξαγωγή κ.λπ. 
εμπορευμάτων» ως εξής:. 

Ανατίθεται στις Τελωνειακός Αρχές της χώρας να επιτρέπουν στην 
Εθνική Μετεωρολογική Υπηρεσία να εισάγει χωρίς συν/κές διατυπώ¬ 
σεις μετεωρολογικά όργανα (βαρόμετρα, βαρογράφους, μετεωρολογι¬ 
κούς κλωβούς, θερμόμετρα, κ.πλ.) ιδιοκτησίας της, από πλοία που χρη¬ 
σιμοποιούνται για μετεωρολογικές παρατηρήσεις για έλεγχο και επι¬ 
σκευή ως επίσης και την παραλαβή από την πιο πάνω Υπηρεσία, μετεω¬ 
ρολογικών οργάνων από πλοία με ξένη σημαία για αποθήκευση (προ¬ 
σωρινά) με σκοπό την αποστολή τους χωρίς συν/κές διατυπώσεις στις 
χώρες που ανήκουν. 

Απαραίτητη προϋπόθεση για την εφαρμογή της παραπάνω απόφα¬ 
σης είναι η προσκόμιση από την ΕΜΥ σε σας Υπεύθυνης Δήλωσης του 
Ν. 1599/86, ότι τα μετεωρολογικά όργανα που θα διακινεί είναι ιδιο¬ 
κτησίας της, ενώ η επανεξαγωγή - επιστροφή χωρίς συν/κές διατυπώ¬ 
σεις μετεωρολογικών οργάνων που είναι εγκατεστημένα σε πλοία με 
ξένη σημαία, θα γίνεται με την κατάθεση απ’ αυτή πάλι υπεύθυνης δή¬ 
λωσης του Ν. 1599/86, στην οποία θα δηλώνεται ρητά, ότι ανήκουν σε 
μετεωρολογικές υπηρεσίες άλλων χωρών και ότι δεν κατεβλήθη κρα¬ 
τικό συνάλλαγμα κατά την εισαγωγή, από την ΕΜΥ. 

Η παραπάνω απόφαση ισχύει από της υπογραφής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
-♦- 

Αριθ. ΕΣ 24025 (5) 

Υπαγωγή μόνιμου προσωπικού της Κοιν. Πενταμοδίου Ν. Ηρακλείου 

στις διατάξεις Α' μέρους του Κώδικα Καταστάσεως Δημοτικών και 

Κοινοτικών Υπαλλήλων. 

Ο ΝΟΜΑΡΧΗΣ ΗΡΑΚΛΕΙΟΥ 

Με την ΕΣ24025/90 απόφαση του Νομάρχη Ηρακλείου που εκδό- 
θηκε σύμφωνα με τις διατάξεις του άρθρου 3 του Ν. 1188/81 και 
ύστερα από γνωμοδοτήσεις, του Κοινοτικού Συμβουλίου και του Υπηρε¬ 
σιακού Συμβουλίου του άρθρου 14 παρ. 9 του Ν. 1586/86 υπήχθη στις 
διατάξεις του πρώτου μέρους του Κώδικα καταστάσεως Δημοτικών και 
Κοινοτικών Υπαλληλών το μόνιμο προσωπικό της Κοινότητας Πεντα¬ 
μοδίου ήτοι: 

Ένας Γραμματέας ειδικής περιορισμένης διαβαθμίσεως. 

Επειδή συντρέχουν όλες οι νόμιμες προϋποθέσεις. 

Ηράκλειο, 20 Αυγούστου 1990 

Με εντολή Νομάρχη 
Ο Διευθυντής 

ΕΥΘ. ΚΑΚΚΑΒΑΣ 


Αριθ. 2704 (6) 

Τροποποίηση της παρ. 2 του άρθρου 16 του Κανονισμού Λειτουργίας, 
Διοικήσεως και Παροχών του ΚΑΦ Λιμένος - Ξηράς Κορίνθου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Κωδ. Ν. 5167/1932 «περί ρυθμίσεως των εις 
τους Λιμένας Φορτ/κών Εργασιών κ.λπ. όπως τροποποιήθηκε από το 
Ν.Δ. 1254/49. 

2. Τις διατάξεις του Π.Δ. 369/89 «Οργάνωση των Υπηρεσιών Ερ¬ 
γασίας των Νομαρχιών». 

3. Το με αριθμ. 3/1990 πρακτικό συνεδριάσεως της ΔΕ/ΚΑΦ Λι¬ 
μένος Ξηράς Κορίνθου «περί αναπροσαρμογής του ποσού της. εφάπαξ 
αποζημίωσης. 

4. Το με αριθμ. 15441/13.8.1990 έγγραφο του Υπουργείου Εργα¬ 
σίας με το οποίο δίδεται η σύμφωνος γνώμη για την αναπροσαρμογή 
του ύψους της εφ’ άπαξ αποζημίωσης του ΚΑΦ Λιμένος Ξηράς Κορίν¬ 
θου, αποφασίζουμε: 

Εγκρίνουμε την τροποποίηση της παρ. 2 του άρθρ. 16 του Κανονι¬ 
σμού λειτουργίας και παροχών του ΚΑΦ Λιμένος - Ξηράς Κορίνθου 
που εγκρίθηκε με τη με αριθμ. 115544/7062/65 απόφαση του 
Υπουργού Εργασίας και τροποποιήθηκε μεταγενέστερα, ως εξής: 

«Το καταβαλλόμενο στους διακαιούχους ποσό της εφ’ άπαξ αποζημι- 
ώσεως, ορίζεται ανάλογα με τα χρόνια συμμετοχής στο ΚΑΦ ως ακο¬ 
λούθως: 

α) Για όσους έχουν (10) έτης συμμετοχής στο ΚΑΦ Λιμένος - Ξηράς 
Κορίνθου, (400.000) δρχ. τετρακόσιες χιλιάδες δραχμές. 

β) Για κάθε χρόνο συμμετοχής πέρα από την ΙΟετία και μέχρι συ- 
μπληρώσεως 30 ετών συμμετοχής στο ΚΑΦ 20% του πιό πάνω βασι¬ 
κού ποσού της ΙΟετίας. 

γ) Για κάθε χρόνο συμμετοχής στο ΚΑΦ πέρα από την 30ετία και 
μέχρι συμπληρώσεως 35 ετών συμμετοχής 15% του πιό πάνω βασικού 
ποσού της ΙΟετίας. 

δ) Το ανώτατο ποσό της αποζημίωσης δεν θα υπερβαίνει τα δύο εκα¬ 
τομμύρια τριακόσιες (2.300.000) χιλιάδες δραχμές. 

«Κλάσμα του έτους μεγαλύτερο των (6) μηνών, υπολογίζεται ως 
ολόκληρο έτος για τον υπολογισμό της προσαύξησης, όχι όμως και για 
τη θεμελίωση δικαιώματος για τη χορήγηση της παροχής». 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 29 Αυγούστου 1990 

Ο Νομάρχης 

" κ.α.α. 

ΚΩΝ/ΝΟΣ ΜΑΓΚΑΦΑΣ 

-♦- 

Αριθ. 19059 (7) 

Δέσμευση πλεοναζόντων υδάτων πηγής ΠΑΛΙΑ ΒΡΥΣΗ Ν. Μεσσηνίας 
που βρίσκεται στα διοικητικά όρια της Κοινότητας Αμπελοκήπων, 
για την κάλυψη των υδρευτικών αναγκών του συνδέσμου ΠΡΟΟ¬ 
ΔΟΣ ΠΥΛΙΑΣ. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Α.Ν. 560/1968 «περί αντιμετωπίσεως υδρευτι¬ 
κών αναγκών των δήμων και κοινοτήτων». 

2. Το γεγονός ότι απαιτείται η δέσμευση ποσότητας νερού της πηγής 
ΠΑΛΙΑ ΒΡΥΣΗ που βρίσκεται στα διοικητικά όρια της κοινότητας 
Αμπελοκήπων για την κάλυψη των άμεσων και επιτακτικών αδρευτι- 
κών αναγκών των κοινοτήτων μελών του συνδέσμου ΠΡΟΟΔΟΣ ΠΥ- 
ΛΙΑΣ. 

3. Την από 7.8.1990 έκθεση αυτοψίας της επιτροπής που προβλέπε- 
ται από τις διατάξεις του ανωτέρω Α.Ν. από την οποία προκύπτει ότι: 

α. Οι κοινότητες μέλη του εν λόγω συνδέσμου που υδρεύονται από 
την πηγή «Κεφαλόβρυσο», που βρίσκεται στα διοικητικά όρια της κοινό¬ 
τητας Αμπελοκήπων η παροχή της οποίας βρέθηκε την ημέρα μετάβα- 
σης της επιτροπής σε 182 μ3/24ωρο αντιμετωπίζουν σοβαρό πρό¬ 
βλημα ύδρευσης αφού οι σημερινές στοιχειώδης υδρευτικές τους ανά¬ 
γκες εκτιμώνται σε 758 μ3/24ωρο. 

β. Η Κοινότητα Αμπελοκήπων η οποία δεν είναι μέλος του συνδέ¬ 
σμου υδρεύεται επίσης από την πηγή «Κεφαλόβρυσο» και οι σημερινές 

της υδρευτιχές ανάγκες εκτιμώνται σε 58 μ3/24ωρο. 

γ. Η παροχή της πηγής ΠΑΛΙΑ ΒΡΥΣΗ που βρίσκεται και αυτή στα 
διοικητικά όρια της κοινότητας Αμπελοκήπων μετρήθηκε από την εν 
λόγω επιτροπή και βρέθηκε να έχει 250 μ3/24ωρο. 

Κατά δε προηγούμενη μέτρηση (5.7.90) από τρεις υπαλλήλους της 
ΤΥΔΚ 384 μ3/24ωρο. 

Το νερό της πηγής αυτής χρησιμοποιείται από τους κατοίκους της 
κοινότητας Αμπελοκήπων για άρδευση των κτημάτων τους. Οι αρδευ¬ 
τικές ανάγκες της περιοχής ανέρχονται σε 600 μ3 ανά τέσσερες (4) 
ημέρες όπως προκύπτει από το αριθ. 225/5.7.90 έγγραφο του Γρα¬ 
φείου Γεωργικής Αναπτύξεως Πύλου και την ανωτέρω έκθεση. 

4. Επειδή σύμφωνα με την ανωτέρω έκθεση αυτοψίας και ύστερα από 
έλεγχο που έκανε η παραπάνω επιτροπή στις πηγές που βρίσκονται 
στην ευρύτερη περιοχή του συνδέσμου διαπιστώθηκε ότι μόνο η πηγή 
ΠΑΛΙΑ ΒΡΥΣΗ μπορεί να βελτιώσει άμεσα το υδρευτικό πρόβλημα 
του συνδέσμου ΠΡΟΟΔΟΣ ΠΥΛΙΑΣ και της κοινότητας Αμπελοκή¬ 
πων, προτείνεται να δεσμευθεί από την πηγή ΠΑΛΙΑ ΒΡΥΣΗ και υπέρ 
του εν λόγω συνδέσμου όση ποσότητα νερού απομένει μετά την αφαί¬ 
ρεση ποσότητας 600 μ3 ανά 4 ημέρες για την άρδευση της περιοχής 
Μεναγίων της κοινότητας Αμπελοκήπων και 58 μ3/24ωρο που απαι¬ 
τούνται για την κάλυψη των υδρευτικών αναγκών της εν λόγω κοινότη¬ 
τας, αποφασίζουμε: 

Δεσμεύουμε από την πηγή ΠΑΛΙΑ ΒΡΥΣΗ που βρίσκεται στα διοι¬ 
κητικά όρια της κοινότητας Αμπελοκήπων την ποσότητα του νερού που 
απομένει μετά την αφαίρεση, α) των 600 μ3 ανά 4 ημέρες για την εξυ¬ 
πηρέτηση των αρδευτικών αναγκών της περιοχής Μεναγίων της κοινό¬ 
τητας Αμπελοκήπων και β) 58 μ3/24ωρο που απαιτούνται για την 
αντιμετώπιση των υδρευτικών αναγκών της εν λόγω κοινότητας, προ- 
κειμένου να καλυφθεί το οξύτατο πρόβλημα λειψυδρίας που (αντιμετωπί¬ 
ζουν οι κοινότητες μέλη του συνδέσμου ΠΡΟΟΔΟΣ ΠΥΛΙΑΣ για τους 
λόγους που αναφέρονται ειδικότερα στο σκεπτικό της παρούσας. 

I I . 

Η ανωτέρω δέσμευση θα διαρκέσει έως ότού παύσει να υπάρχει η 

ανάγκη εμπλουτισμού του υδραγωγείου του συνδέσμου και της κοινότη¬ 
τας Αμπελοκήπων από την εν λόγω πηγή. 1 

Η ισχύς της απόφασης αυτής αρχίζει από της τοιχοκολλήσεώς της 
στο σύνδεσμο ΠΡΟΟΔΟΣ ΠΥΛΙΑΣ και προ της δημοσίευσης στην Εφη¬ 
μερίδα της Κυβέρνησης σύμφωνα με τις διατάξεις του άρθρου 3 του 
Α.Ν. 560/68 σε συνδυασμό με τις όμοιες του άρθρου 37 του Ν. 3200/ 

55. I 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 21 Αυγούστου 1990 

Ο Νομάρχης 
ΠΕΤΡΟΣ ΜΠΡΑΪΜΗΣ 

-♦- 

Αριθ. 16233 Τ/Τ | > (8) 

Υπαγωγή προσωπικού της Κοινότητας Βασιλιτσίου Ν. Μεσσηνίας στις 

διατάξεις Α' μέρους του Ν. 1188/81. I 

Ο ΝΟΜΑΡΧΗΣ ΜΕΣΣΗΝΙΑΣ 

Με την 16233/90 απόφαση του Νομάρχη Μεσσηνίας που εκδόθηκε 
σύμφωνα με τις διατάξεις του άρθρου 3 του Ν. 1188/81 ως τις όμοιες 
του άρθρου 30 του Π. Δ/τος 37Α/87 όπως τροποποιήθηκαν από τις 
ίδιες του άρθρου 12 του Π. Δ/τος 22/89 και ύστερα από σύμφωνη 
γνωμοδότηση του Υπηρεσιακού Συμβουλίου του άρθρου 14 παρ. 9 του 
Ν. 1586/86 υπάγεται στις διατάξεις του Α' μέρους του Ν. 1188/89 το 
μόνιμο προσωπικό της Κοινότητας Βασιλιτσίου γιατί συντρέχουν οι οι¬ 
κονομικές προϋποθέσεις που προβλέπονται από τις|ανωτέρώ διατάξεις. 

(Αρ. Απόφ. Νομ. 16233/90). ί 

Αθήνα, 31 Ιουλίου 1990 ί 

ί 

Με εντολή Νομάρχη 
Ο Διευθυντής 
Ν. ΠΟΛΙΤΗΣ 


Αριθ. 11894 (9) 

Σύσταση αμιγούς δημοτικής επιχείρησης τεχνικών έργων του Δήμου 
Καλλιθές Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις της παρ. 2 τού άρθρου 260 και των άρθρων 268, 
270,274 και 287 του Π.Δ. 323/1989 (Δημ. και Κοιν. Κώδικας). 

2. Τις διατάξεις του Π.Δ. 250/89 μεταβίβαση αρμοδιοτήτων του 
Υπουργού Εσωτερικών στους Νομάρχες. 

3. Την απόφαση του Υπουργού Εσωτερικών με αριθ. 25027/ 
2.4.84 που δημοσιεύθηκε στο 244/19.4.84 ΦΕΚ τεύχος Β’. 

4. Την απόφαση του δημοτικού συμβουλίου Καλλιθέας ιμε αριθ. 
332/89, αποφασίζουμε: 

1. Συνιστούμε στο Δήμο Καλλιθέας του Νομού Αττικής Επιχείρηση 
με την επωνυμία «Δημοτική Επιχείρηση Τεχνικών Έργων Δήμου Καλ¬ 
λιθέας» ως Ιδιο νομικό πρόσωπο ιδιωτικού Δικαίου, το οποίο διέπεται 
από τις διατάξεις των άρθρων 260 έως 267, 270 και 287 του Π.Δ. 
323/1989. 

1. Σκοπός της επιχείρησης είναι: 

α) Η κατασκευή και συντήρηση έργων του Δήμου Καλλιθέας, 
β) Η ανάληψη παρόμοιων έργων σε άλλους δήμους καί κοινότητες, 
γ) Η ανάληψη έργων οικιστικής (ανάπλασης και (ανάπτυξης της πε¬ 
ριοχής του Δήμου Καλλιθέας καθώς και άλλων δήμων ή κοινοτήτων. 

δ) Η συμμετοχή σε Εταιρείες για την οικιστική ανάπτυξη περιοχών 
που πρόκειται να ενταχθούν στο σχέδιο πόλης. 

ε) Η κατασκευή χώρων κοινωνικών και πολιτιστικών λειτουργιών 
και λοιπών υπηρεσιών, έργων κοινωνικού εξοπλισμού και άλλων έργων 
που αφορούν αρμοδιότητες που φιλοδοξεί να αναλάβει ο Δήμος. 

στ) Η ανάληψη της κατασκευής τεχνικών έργων από φορείς του Δη¬ 
μάρχου και ιδιωτικού τομέα καθώς και έργων ιδιωτικών. 

ζ) Η αντιμετώπιση καταστάσεων εκτάκτων αναγκών, όπως σει¬ 
σμών, πλημμυρών μετά από σχετική εντολή του Δήμου. 

3) Η επιχείρηση διοικείται από εννιαμελές διοικητικό συμβούλιο πόυ 
τα μέλη του ορίζονται μαζί με τους αναπληρωτές τους από το Δημοτικό 
Συμβούλιο. 

Από τα μέλη του Διοικητικού Συμβουλίου: 

4 είναι αιρετοί. 

1 είναι εκπρόσωπος του κοινωνικού φορέα της περιοχής. 

1 είναι εκπρόσωπος των εργαζομένων αν το προσωπικό είναι πέραν 
των 20 ατόμων. 

’ 3 είναι δημότες ή κάτοικοι με γνώση και πείρα στο «αντικείμενο. 

1 είναι Συνοικιακός Σύμβουλος. 

Στις ανωτέρω κατηγορίες ορίζεται και ένα αναπληρωματικό μέλος. 

4. Η διάρκεια της επιχείρησης είναι πενήντα (50) χρόνια και αρχίζει 
, από τη δημοσίευση στο ΦΕΚ της απόφασης του Νομάρχη. 

5. Η έδρα της επιχείρησης είναι ο Δήμος Καλλιθέας. 

6. Το κεφάλαιο της επιχείρησης είναι εκατόν είκοσι τρία εκατομμύρια 
(123.000.000) δρχ. 

7. Πόροι της επιχείρησης είναι τα έσοδα από την κατασκευή τεχνι¬ 
κών έργων και γενικά από την άσκηση της δραστηριότητάς της οι πρό¬ 
σοδοι από την περιουσία της δάνεια, κληρονομιές, εισφορές, δωρεές και 
λοιπές επιχορηγήσεις. 

8. Η επιχείρηση διαλύεται: 

α) Με απόφαση δημοτικού συμβουλίου, με την απόλυτη πλειοψηφία 
των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της επιχείρησης, 
γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση γίνεται από 
εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπρά- 
τονται οι απαιτήσεις, ρευστοποιείται η περιουσία και πληρώνοντας τα 
χρέη της επιχείρησης το υπόλοιπο περιέρχεται στο Δήμο Καλλιθέας. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 

επιχείρησης διέπονται από τις σχετικές με τις δημοτικές και|Κοινοτικές 
Επιχειρήσεις διατάξεις του Π,Δ. 323/89 και της Υπουργικής απόφα¬ 
σης 25027/2.4.84 του Υπουργού Εσωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

1 

. Πειραιάς, 31 Αυγοΰστου 1990 

1 Ο Νομάρχης 

ΠΑΝ. ΓΥΦΤΟΥΛΑΣ 

- -♦- 

Αριθ, 16713 I I (10) 

Αύξηση μετοχικού κεφαλαίου Δημοτικής Επιχείρησης Πολιτιστικής 
Ανάπτυξης Δήμου Καλλιθέας. 

Ο ΝΟΜΑΡΧΗΣ ΠΕΙΡΑΙΑ 


270, 274 και 287 του Π.Δ. 323/1989 (Δημοτικός και Κοινοτικός 
Κώδικας). 

2. Τις διατάξεις του Π.Δ. 25/1988 (ΦΕΚ 10/15.1.88 τ.Α'). 

3: Την αριθ. 23326 απόφαση του Νομάρχη Πειραιά που δημοαιεύ- 
θηκέ στον αριθμό 688/13.9.89 τεύχος δεύτερο του ΦΕΚ. . 

4. Την 117/90 απόφαση του Διοικητικού Συμβουλίου Καλλιθέας 
για την αύξηση Μετοχικού Κεφαλαίου της Δημοτικής Επιχείρησης Πο¬ 
λιτιστικής και Κοινωνικής Ανάπτυξης του Δήμου, αποφασίζουμε: 

Την αύξηση του Μετοχικού κεφαλαίου σε 160.000.000 δρχ. και του 
κεφαλαίου κίνησης σε 30.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 31 Αυγούστου 1990 


Έχοντας υπόψη: 

1. Τις διατάξεις της παρ. 2 τού άρθρου 260 και των άρθρων 268, 


Ο Νομάρχης 
ΠΑΝ. ΓΥΦΤΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




